Testovanie prístupnosti web stránok Žilinskej univerzity v Žiline

# Základné informácie

|  |  |
| --- | --- |
| **Názov domény** | www.uniza.sk |
| **Dátum testovania** | 22. 1. 2012 |
| **Meno examinátora** | Milan Regec |
| **Použitý štandard** | WCAG 2.0, úroveň prístupnosti A a AA |
| **Kľúčové pojmy** | „Prístupné“, ak je kritérium splnené.  „Neprístupné“, ak existuje aspoň jeden prvok stránky nespĺňajúci kritérium.  „Netestované – nevyskytuje sa“, ak sa na stránke nenachádza prvok týkajúci sa kritéria. |

# Testovanie z pohľadu pedagóga

URL: <http://vzdelavanie.uniza.sk/vzdelavanie/>; http://www.uniza.sk/vavzu/profil.html

## Základná úroveň prístupnosti (A)

### 1.1 Textové alternatívy: poskytnite textové alternatívy pre akýkoľvek netextový obsah, ktorý je nositeľom informácie.

##### Hodnotenie: Neprístupné

* Obrázkom chýba textový popis (nie je vyplnený atribút ALT).
  + <https://vzdelavanie.uniza.sk/vzdelavanie/> riadok 25 <img src="/vzdelavanie/banner/burzaskript.png" width="468" height="60" border="0">  
    Reklamný banner neobsauje alternatívnu textovú informáciu.
  + <https://vzdelavanie.uniza.sk/vzdelavanie/> riadok 218 <img src="img/CZ\_1.jpg" border="0">  
    Obrázok v sebe nesie informáciu o súťaži, ktorá sa nenachádza v textovej podobe a tým je pre nevidiacich používateľov diskriminačný. Tu je potrebné použiť atribút longdesc.
  + <https://vzdelavanie.uniza.sk/vzdelavanie/predmety.php> Tabuľka, stĺpce výučba a hodnotenie obsahujú grafické prvky, ktoré nemajú vyplnený atribút ALT. Použitý prvok Title nie je dostatočnou a ani validnou náhradou.
  + Riešenie: Obrázky musia obsahovať textový popis vyjadrujúci ich obsah. Použite povinný atribút alt.
* Textový popis obrázkov je nedostatočný alebo nezodpovedá skutočnosti
  + <http://kniznica.uniza.sk/ezp> riadok 14, 18, 34 alt=“ikona“  
    Viacnásobné použitie toho istého popisného textu pre rôzne objekty je porušením prístupnosti. V prvom prípade je možné použiť prázdny alt, lebo ikonka osoby nenesie informačnú hodnotu. V prípade logotypov jednotlivých prehliadačov je potrebné túto informáciu uviesť v textovej podobe.
* Obrázková mapa neobsahuje textový popis jednotlivých oblastí. Obrázková mapa obsahuje odkazy, ktoré nie sú popísané.
  + Nevyskytuje sa

### 1.2 Médiá: poskytnite alternatívy pre audiovizuálne médiá

##### Hodnotenie: Netestované – nevyskytuje sa

### 1.3 Prispôsobiteľnosť: obsah môže byť prezentovaný rôznymi spôsobmi bez straty informácií alebo štruktúry

#### 1.3.1 Informácie, štruktúra a vzťahy v dokumente sú programovo rozpoznateľné alebo sú k dispozícii priamo v texte.

##### Hodnotenie: Neprístupné

Text nemá definovanú sémantickú štruktúru. Definujte sémantickú štruktúru pomocou značiek <h1> až <hx>. Na navigačné zoznamy použite techniku definičných zoznamov, značky <dl> - definition list, <dt> definition title a <dd> definition description, Previažte nadpisy so súvisiacim obsahom (Nadpisy jednotlivých navigačných zoznamom) sémanticky v HTML kóde.

Na stránkach sú používané prezentačné značky <b> a <i>. Nahraďte ich značkami, ktoré nesú sémantický význam - <strong> a <em>.

#### 1.3.2 Keď význam obsahu ovplyvňuje jeho poradie, je správne sekvenčné čítanie programovo zabezpečené.

##### Hodnotenie: Prístupné

Prístupné s vážnymi výhradami k tabuľkovému usporiadaniu stránky vzdelávanie.uniza.sk. Navrhované techniky sú pre daný typ stránky bloky div s definovaným id ale aj popisným menom – label. Nadpis sa musí nachádzať v rovnakom bloku ako prislúchajúci obsah.

Výhrady k stránke <http://www.uniza.sk/vavzu/vysledky.html> - stránka text formátovaný pomocou nedeliteľných medzier. Vhodnejšou formou by bolo použitie CSS štýlov pre odsadenie textu, prípadne použitie tabuliek pre jednotlivé projekty.

#### 1.3.3 Inštrukcie pre pochopenie a prácu s obsahom nie sú založené len na senzorickom vnímaní jednotlivých prvkov ako tvar, veľkosť, vizuálne umiestnenie alebo zvuk.

##### Hodnotenie: Prístupné

### 1.4 Rozlíšiteľnosť: obsah musí byť dobre čitateľný alebo počuteľný, popredie musí byť dostatočne odlíšené od pozadia

#### 1.4.1 Farba nie je použitá ako jediný vizuálny spôsob odovzdávania informácií, neoznačuje akciu, nenabáda k reakcii a nie je použitá na odlíšenie vizuálnych prvkov.

##### Hodnotenie: Prístupné

S výhradou, že na stránkach sa vyskytujú hypertextové odkazy, ktoré sú odlíšené iba farbou, pričom nie vo všetkých prípadoch je jednoznačné z kontextu, že sa jedná odkaz.

#### 1.4.2 Ak zvuk na webovej stránke hrá automaticky dlhšie ako 3 sekundy, je k dispozícii mechanizmus pre pozastavenie, zastavenie alebo ovládanie hlasitosti zvuku.

##### Hodnotenie: Netestované – nevyskytuje sa

### 2.1 Prístupnosť prostredníctvom klávesnice: všetka funkcionalita musí byť prístupná z klávesnice

#### 2.1.1 Všetky funkcie je možné ovládať pomocou klávesnice bez toho aby bolo nutné špeciálne časovanie jednotlivých kláves. S výnimkou prípadov, keď funkcionalita vyžaduje vstup, ktorý závisí od cesty pohybu užívateľa.

##### Hodnotenie: Prístupné

#### 2.1.2 Užívateľ je upozornený na to, ak je ovládanie na stránke zabezpečované inak ako štandardnými klávesovými skratkami, napr. TAB ako zmena aktívneho komponentu. Z každého komponentu vloženého do stránky, do ktorého je možné sa vnoriť pomocou klávesnice, je možné sa vynoriť štandardnými klávesmi (TAB, Esc, šípka). Pokiaľ je nutné použiť iný kláves, je na to používateľ upozornený.

##### Hodnotenie: Netestované – nevyskytuje sa

### 2.2 Dostatok času: používatelia musia mať dostatok času na prečítanie obsahu a prácu s ním

#### 2.2.1 Každý časový limit, ktorý prislúcha konkrétnemu obsahu je možné nastavovať.

##### Hodnotenie: Netestované – nevyskytuje sa

#### 2.2.2 Používateľ má k dispozícii funkcie pauza, stop alebo skryť pre pohyblivé, blikajúce, posúvajúce sa informácie alebo pre automatické aktualizácie.

##### Hodnotenie: Netestované – nevyskytuje sa

### 2.3 Záchvaty: obsah nemôže byť navrhnutý takým spôsobom, o ktorom je známe, že môže spôsobiť záchvat.

#### 2.3.1 Stránka neobsahuje nič čo bliká viac ako 3 záblesky za sekundu, alebo blikajúci objekt neobsahuje iný blikajúci objekt.

##### Hodnotenie: Neprístupné

Stránka <https://vzdelavanie.uniza.sk/> zobrazuje reklamné bannery. Banner na sídlo spinkaj.sk obsahuje blikanie, ktoré môže vyvolávať záchvaty, ak používateľ ponad neho prejde myšou. Za obsah stránky je zodpovedný prevádzkovateľ, aj keď ide o obsah reklamných partnerov.

Riešením je mať systém kontroly, ktorý schváli reklamné bannery zverejňované na stránke, alebo k takému systému zaviazať zmluvného dodávateľa tohto obsahu a dbať na jeho dodržiavanie.

### 2.4 Navigácia: poskytnite nástroje, ktoré pomôžu používateľom s navigáciou po sídle, s nájdením požadovaného obsahu a zistením ich aktuálnej pozície.

#### 2.4.1 Je k dispozícii mechanizmus, ktorý umožňuje preskočiť bloky obsahu, ktorý sa opakuje na viacerých stránkach

##### Hodnotenie: Neprístupné

Hoci je pozitívne, že stránka má väčšinu opakujúcich sa informácií až za obsahom, stránka neobsahuje mechanizmy na preskočenie hlavnej navigácie a prejdenie priamo na hlavný obsah stránky. Podobne neobsahuje možnosť preskočiť obsah a prejsť k navigačnému bloku, ktorý je na konci stránky. Riešením je poskytnúť používateľovi hneď na začiatku odkaz na preskočenie k hlavnému obsahu stránky a odkaz pred každou opakujúcou sa časťou stránky odkazujúci na koniec tohto bloku, resp. na začiatok ďalšieho.

#### 2.4.2 Stránka má zmysluplný titulok, ktorý vystihuje tému alebo účel.

##### Hodnotenie: Neprístupné

##### Popis chýb a riešení:

Všetky stránky v rámci sídla majú rovnaký prvok Title, ktorý sa nemení. Riešením je poskytnú meniaci sa prvok, ktorý vystihuje obsah danej stránky. Napríklad Žilinská univerzita – hlavná stránka alebo Žilinská univerzita – harmonogram školského roka.

#### 2.4.3 Stránka navigovaná postupne s vplyvom na jej význam, má komponenty v takom poradí, ktoré zachováva jej zmysel a funkčnosť

##### Hodnotenie: Prístupné

Zatiaľ čo väčšina tabuliek v systéme na stránkach vzdelavanie.uniza.sk je vďaka použitiu hlavičiek (table heading) relatívne prístupná, výhradu treba povedať na adresu samotného tabuľkového rozloženia stránky. Sekvencia je síce zrozumiteľná, ale mimoriadne nepraktická.

Väčšina pripojených PDF dokumentov nie je tagovaná a pre nevidiacich neprístupná.

#### 2.4.4 Účel každého odkazu môže byť rozpoznaný zo samotného textu odkazu alebo z textu odkazu spolu s jeho programovo prepojeným kontextom, okrem prípadov, kedy je účel odkazu vo používateľom všeobecnosti jasný.

##### Hodnotenie: Neprístupné

Na stránke <https://vzdelavanie.uniza.sk/vzdelavanie/predmety.php> v zozname predmetov je prvý odkaz na informačný list nepopísaný a je neprístupný.

### 3.1 Čitateľnosť: poskytnite obsah, ktorý je čitateľný a pochopiteľný.

#### 3.1.1 Predvolený jazyk každej webovej stránky je programovo určený.

##### Hodnotenie: Neprístupné

Žiadna z testovaných stránok nemala určený jazyk dokumentu.

Každá stránka musí mať správne určený jazyk dokumentu.

### 3.2 Predvídateľnosť: vytvorte stránky tak, aby vyzerali a reagovali predvídateľným spôsobom.

#### 3.2.1 Pri prenesení focusu na ktorýkoľvek komponent stránky, nepovedie to k zmene kontextu (súvislostí).

##### Hodnotenie: Prístupné

#### 3.2.2 Zmena nastavenia ktoréhokoľvek komponentu používateľského rozhrania nespôsobuje automaticky aj zmenu kontextu. S výnimkou, keď bol používateľ oboznámený s takýmto správaním pred použitím príslušného komponentu.

##### Hodnotenie: Neprístupné

Pri zadávaní údajov do tabuliek, napr. <https://vzdelavanie.uniza.sk/vzdelavanie/znpredmet.php> sa po chybe prenesie kurzor klávesnice do nasledujúceho poľa, o čom ale používateľ nie je informovaný a teda nevie, kde sa ocitol.

### 3.3 Pomoc pri zadávaní údajov: pomôžte používateľom vyhnúť sa chybám a opraviť chyby.

#### 3.3.1 Ak je chyba vstupu hlásená automaticky, chybný prvok je identifikovaný a chyba je používateľovi vyjadrená formou textu.

##### Hodnotenie: Neprístupné

Pri zadávaní údajov do tabuliek, napr. <https://vzdelavanie.uniza.sk/vzdelavanie/znpredmet.php> je chybný prvok identifikovaný iba v niektorých prípadoch. Napr. pri zápise prvé termínu sa ozve hlásenie „Zle zadaný dátum.“ ale používateľ nevie, v ktorom poli – situáciu zhoršuje ešte chyba popísaná v bode 3.2.2. Nesprávna hodnota sa často nezapíše (2. a 3. termín) a používateľ o tom nie je informovaný. Ak nie je vyplnený správnym spôsobom dátum, hodnota o známke sa nezapíše a používateľ nemá spätnú väzbu.

Samotný proces prihlasovania poskytuje spätnú väzbu správne, rovnako ako aj Odoslanie údajov do tabuľky potvrdí zapísanie zmien prístupným dialógom.

#### 3.3.2 Ak obsah vyžaduje vstup používateľa sú použité menovky alebo inštrukcie.

##### Hodnotenie: Neprístupné

Vstupné formuláre nemajú označené vstupné polia: <https://vzdelavanie.uniza.sk/vzdelavanie/login.php>. Riešenie je označiť všetky vstupné polia príslušným textom pomocou značky „label“ a atribútu „for“.

### 4.1 Kompatibilita: maximalizujte kompatibilitu so súčasnými a budúcimi prehliadačmi vrátanie nástrojov pre zjednodušenie prístupu.

#### 4.1.1 Syntaktická analýza/rozbor: prvky majú kompletné počiatočné a koncové značky, prvky sú vnorené podľa ich špecifikácií, neobsahujú duplicitné atribúty a všetky IDs sú jedinečné (unikátne), okrem prípadov, keď špecifikácia umožňuje tieto funkcie. Počiatočné a koncové značky bez dôležitých znakov (napr. uzatváracie hranaté zátvorky alebo nesúhlasné úvodzovky) nie sú kompletné.

##### Hodnotenie: Neprístupné

Na stránke <http://www.uniza.sk/vavzu/profil.html> zle usporiadané značky <div> - nesting (jedna prevyšuje).

Na stránkach <http://vzdelavanie.uniza.sk/vzdelavanie/> prekážajú zle vložené / neukončené tabuľky, vynechané ALT atribúty a formuláre rozložené v tabuľkách – výrazný vplyv na prístupnosť.

Kódovanie URL adries nezodpovedá špecifikácii RFC.

#### 4.1.2 Týka sa autorov Webu, ktorí vytvárajú vlastný skript a vlastné používateľské rozhrania. Štandardné ovládacie prvky HTML používané podľa špecifikácie toto kritérium spĺňajú.

Meno, rola, hodnota: Pre všetky komponenty používateľského rozhrania (vrátane prvkov formulára, odkazov a komponentov generovaných skriptami), meno a rola môžu byť určené programom; stavy, vlastnosti a hodnoty, ktoré nastavuje používateľ môžu byť nastavené aj programovo a záznamy o zmenách týchto prvkov sú prístupné používateľom, vrátane podporných technológií.

##### Hodnotenie: Netestované – nevyskytuje sa

## Stredná úroveň prístupnosti (AA)

### 1.2 Médiá: poskytnite alternatívy pre audiovizuálne médiá

#### 1.2.4 Živé titulky sú poskytnuté pre všetky živé audio snímky v audiovizuálnych dielach.

##### Hodnotenie: Netestované – nevyskytuje sa

#### 1.2.5 Audio popis je k dispozícii pre všetky vopred nahraté videá v audiovizuálnych dielach.

##### Hodnotenie: Netestované – nevyskytuje sa

### 1.4 Rozlíšiteľnosť: obsah musí byť dobre čitateľný alebo počuteľný, popredie musí byť dostatočne odlíšené od pozadia

#### 1.4.3 Vizuálne prezentácie textu a obrázkov majú s textom kontrastný pomer aspoň 5:1. S výnimkou textov a obrázkov s veľkým písmom, ktoré majú kontrastný pomer aspoň 3:1. Dekoratívne prvky a text, ktorý je súčasťou loga nemá stanovený minimálny kontrast.

##### Hodnotenie: Neprístupné

Základný text stránok http://www.uniza.sk/vavzu/profil.html teste spĺňa normy prístupnosti na úrovni AA (kontrastný pomer presne 5,0:1)

Na stránke <https://vzdelavanie.uniza.sk/vzdelavanie/> farba odkazov v tmavšej časti ľavého rámu nevyhovuje štandardom prístupnosti na úrovni AA pre základný text.

Grafická úprava záhlavia s logom univerzity a nadpisom sekcie – Vzdelávanie nie je vyhotovená dostatočne kontrastne, pričom tento problém je o to vážnejší, že ide o obrázok, ktorého farebné vlastnosti používateľ nemôže už nijako vlastnými nastaveniami ovplyvňovať.

#### 1.4.4 Okrem titulky a obrázkov, je možné meniť veľkosť textu až o 200 percent pomocou asistenčných technológií bez straty obsahu či funkčnosti.

##### Hodnotenie: Neprístupné

Absolútne jednotky použité pri definovaní veľkosti a pozície jednotlivých znemožňujú zväčšovanie textu tak, aby bol čitateľný. Riešením je nepoužívať absolútne jednotky pri definovaní jednotlivých kontajnerov z obsahom a ich umiestnenia (jednotky px, pt a parameter float). Riadky 47, 53, 57, 61, 66, 70. Prvky, pri ktorých je použitý atribút „float“ v kaskádovom štýle riadky 123, 154, 163, 171.

#### 1.4.5 Obrázky nie sú používané ako jediný vizuálny spôsob odovzdávania informácií. S výnimkou, keď je možné obrázok prispôsobovať požiadavkám používateľa, alebo je obrázok nutným prostriedkom na prenos informácií.

##### Hodnotenie: Neprístupné

Logo a názov univerzity sú umiestnené ako obrázok, dokonca s nedostatočne popísaným atribútom alt. Plný názov univerzity nie je v textovej podobe nikde spomenutý. Riešením je oddeliť text z obrázkov od pozadia a názov fakulty vložiť do HTML kódu stránky.

### 2.4 Navigácia: poskytnite nástroje, ktoré pomôžu používateľom s navigáciou po sídle, s nájdením požadovaného obsahu a zistením ich aktuálnej pozície.

#### 2.4.5 Existuje viacero ciest, pomocou ktorých sa je možné dostať k jednotlivým podstránkam.

##### Hodnotenie: Neprístupné

Stránky neobsahujú mapu sídla, navigáciu so zoznamom súvisiacich stránok ani neumožňujú vyhľadávanie. Pre splnenie tohto bodu je potrebné implementovať aspoň dve z požadovaných funkcií.

#### 2.4.6 Nadpisy alebo popisy zodpovedajú téme alebo obsahu.

##### Hodnotenie: Neprístupné

Stránky na portály informačného systému neobsahujú nadpis vždy, napríklad: <https://vzdelavanie.uniza.sk/vzdelavanie/terminy_stat.php>. Všetkým stránkam na <https://vzdelavanie.uniza.sk/> chýba najdôležitejší nadpis prvej úrovne.

Komplementárny k nadpisom je prvok title, ktorý sa však na stránkach nemení a tak nepomáha používateľom v navigácii – používateľ sa tak zbytočne stráca aj na menej zložitom webe.

#### 2.4.7 Ak je prvok na stránke aktívny je to vizuálne prezentované.

##### Hodnotenie: Neprístupné

Aktívne prvky nie sú na stránke nijako vizualizované, získanie focusu nie je nijakým spôsobom naznačené, na obrázkových odkazoch nie je focus možné identifikovať pri prístupe pomocou klávesnice. Riešením je vizuálne odlíšiť prvok s aktuálnym focusom prostredníctvom CSS (atribút hover resp. udalosť on\_focus).

### 3.1 Čitateľnosť: poskytnite obsah, ktorý je čitateľný a pochopiteľný.

#### 3.1.2 Jazyk každej pasáže alebo frázy obsahu je programovo určený. S výnimkou vlastných mien, technických termínov, slov neurčitého jazyka a slov alebo fráz, ktoré sa stali súčasťou jazyka v istom okolí

##### Hodnotenie: Neprístupné

Časti textu v inom jazyku, v akom je text samotnej stránky nie sú označené vhodným spôsobom. Napríklad <<http://www.utc.sk/menu/inc.asp?ver=sk&sub=konf.asp&menu=30>> sa nachádza anglický názov aj popis konferencie. Riešenie je odlíšiť texty v iných jazykoch pomocou atribútu lang alebo xml:lang.

#### 3.2.3 Navigačné mechanizmy, ktoré sa opakujú na viacerých web stránkach v rámci súboru (sady) web stránok, nastávajú v relatívne (príbuzensky) rovnakom poradí zakaždým, keď sú opakované, ak nie je táto zmena iniciovaná používateľom.

##### Hodnotenie: Prístupné

### 3.2 Predvídateľnosť: vytvorte stránky tak, aby vyzerali a reagovali predvídateľným spôsobom.

#### 3.2.4 Konzistentná identifikácia: Komponenty, ktoré majú rovnaké funkcie v súbore (sade) web stránok sú označované rovnako.

##### Hodnotenie: Neprístupné

Sídlo je zložené z mnohých podsekcií, ktoré prinášajú vlastné prvky. Nekonzistentné je správanie loga univerzity, ktoré je v niektorých prípadoch neaktívne, v iných používateľa vráti späť na hlavnú stránku danej sekcie (ale nie na stránku univerzity). Niektoré odkazy sa otvárajú v nových oknách, niektoré vedú priamo na nehypertextový dokument bez predchádzajúceho upozornenia (Word, PDF). Riešenie – ujednotiť hlavnú navigáciu univerzity a správanie grafických prvkov, neotvárať zbytočne odkazy v nových oknách a všetky odkazy, ktoré nevedú na internetovú stránku ale iný dokument označiť priamo v texte odkazu (napr. napísať (PDF, 130kB)).

### 3.3 Pomoc pri zadávaní údajov: pomôžte používateľom vyhnúť sa chybám a opraviť chyby.

#### 3.3.3 Ak je chyba vstupu hlásená automaticky a sú známe návrhy na jej odstránenie, potom v prípade, že by mohla byť ohrozená bezpečnosť alebo účel obsahu, tieto návrhy sa používateľovi ponúkajú (sú mu k dispozícii)

##### Hodnotenie: Netestované – nevyskytuje sa

#### 3.3.4 Webové stránky, ktoré sa týkajú právnych záväzkov alebo finančných transakcií používateľa, tie, ktoré modifikujú alebo mažú údaje v úložných systémoch dát, alebo tie, ktoré overujú odpovede používateľa, musia spĺňať aspoň jedno z uvedených: zmeniteľnosť/reverzibilnosť: odpovede je možné zmeniť, kontrola: údaje vložené používateľom sú testované na chyby vstupu a používateľ má možnost zmeniť ich, potvrdenie: pred konečným potvrdením údajov je prístupný mechanizmus na preverenie, potvrdenie a korekciu informácií.

##### Hodnotenie: Netestované – nevyskytuje sa