Testovanie prístupnosti web stránok Žilinskej univerzity v Žiline

# Základné informácie

|  |  |
| --- | --- |
| **Názov domény** | www.uniza.sk |
| **Dátum testovania** | 27. 1. 2012 |
| **Meno examinátora** | Milan Regec |
| **Použitý štandard** | WCAG 2.0, úroveň prístupnosti A a AA |
| **Kľúčové pojmy** | „Prístupné“, ak je kritérium splnené.  „Neprístupné“, ak existuje aspoň jeden prvok stránky nespĺňajúci kritérium.  „Netestované – nevyskytuje sa“, ak sa na stránke nenachádza prvok týkajúci sa kritéria. |

# Testovanie stránky z pohľadu študenta, uchádzača

URL: <http://ukzu.uniza.sk/>; <http://www.iklub.sk/>; <https://vzdelavanie.uniza.sk/prijimacky/index.php>

## Základná úroveň prístupnosti (A)

### 1.1 Textové alternatívy: poskytnite textové alternatívy pre akýkoľvek netextový obsah, ktorý je nositeľom informácie.

##### Hodnotenie: Neprístupné

* Obrázkom chýba textový popis (nie je vyplnený atribút ALT).
  + <https://vzdelavanie.uniza.sk/prijimacky/eprihlaska/prijim.php?uni=zu>, riadok 30 <img src="../images/prijim\_zu.jpg">   
    Tento obrázok slúži ako hlavný nadpis!
  + <http://www.iklub.sk/> riadok 574 <a href="?"><img src="images/logo-ext-default.gif" alt="" /></a>   
    Obrázok v sebe nesie funkcionalitu návratu na hlavnú stránku a mal by byť správne označený, rovnako ako jeho link.
  + <https://vzdelavanie.uniza.sk/vzdelavanie/predmety.php>, tabuľka – logá a odkazy v tabuľke nemajú alternatívny popis
  + Riešenie: Obrázky musia obsahovať textový popis vyjadrujúci ich obsah. Použite povinný atribút alt.
* Textový popis obrázkov je nedostatočný alebo nezodpovedá skutočnosti
  + <http://www.iklub.sk/> riadok 385 <img src="./images/itecko.png" alt="í-Téčko"
  + <http://www.iklub.sk/> riadok 389 <img src="./images/zuzo.png" alt="ŽUŽO"
  + Riešenie: Popis obrázkov musí vystihovať ich obsah a sprístupniť ho používateľovi zrozumiteľnou formou. Skratky ako ŽUŽO nemusia byť zrozumiteľné pre nových používateľov a je lepšie ich rozpísať napr. ŽUŽO – Časopis študentov Žilinskej univerzity.
* Obrázková mapa neobsahuje textový popis jednotlivých oblastí. Obrázková mapa obsahuje odkazy, ktoré nie sú popísané.
  + Nevyskytuje sa

### 1.2 Médiá: poskytnite alternatívy pre audiovizuálne médiá

##### Hodnotenie: Netestované – nevyskytuje sa

### 1.3 Prispôsobiteľnosť: obsah môže byť prezentovaný rôznymi spôsobmi bez straty informácií alebo štruktúry

#### 1.3.1 Informácie, štruktúra a vzťahy v dokumente sú programovo rozpoznateľné alebo sú k dispozícii priamo v texte.

##### Hodnotenie: Neprístupné

Text nemá definovanú sémantickú štruktúru. Definujte sémantickú štruktúru pomocou značiek <h1> až <hx>. Na navigačné zoznamy použite techniku definičných zoznamov, značky <dl> - definition list, <dt> definition title a <dd> definition description, Previažte nadpisy so súvisiacim obsahom (Nadpisy jednotlivých navigačných zoznamov) sémanticky v HTML kóde.

Na stránkach sú používané prezentačné značky <b> a <i>. Nahraďte ich značkami, ktoré nesú sémantický význam - <strong> a <em>.

#### 1.3.2 Keď význam obsahu ovplyvňuje jeho poradie, je správne sekvenčné čítanie programovo zabezpečené.

##### Hodnotenie: Neprístupné

Na stránkach [http://www.iklub.sk/?q=ubytko&kam=38#](http://www.iklub.sk/?q=ubytko&kam=38), <http://www.iklub.sk/?q=ubytko> nadpisy nie sú sémanticky prepojené s prislúchajúcim textom (najprv sa prečítajú všetky nadpisy naraz a až potom samotné zoznamy). To je spôsobené tým, že tabuľka nemá definované záhlavie. Správne však by tabuľka nemala byť použitá pri tvorbe rozloženia stránky.

Správne rozloženie stránky je potrebné definovať pomocou CSS prvkov.

Navrhované techniky sú pre daný typ stránky bloky div s definovaným id ale aj popisným menom – label. Nadpis sa musí nachádzať v rovnakom bloku ako prislúchajúci obsah.

#### 1.3.3 Inštrukcie pre pochopenie a prácu s obsahom nie sú založené len na senzorickom vnímaní jednotlivých prvkov ako tvar, veľkosť, vizuálne umiestnenie alebo zvuk.

##### Hodnotenie: Prístupné

### 1.4 Rozlíšiteľnosť: obsah musí byť dobre čitateľný alebo počuteľný, popredie musí byť dostatočne odlíšené od pozadia

#### 1.4.1 Farba nie je použitá ako jediný vizuálny spôsob odovzdávania informácií, neoznačuje akciu, nenabáda k reakcii a nie je použitá na odlíšenie vizuálnych prvkov.

##### Hodnotenie: Prístupné

Prístupné s výhradou: PDF dokument [Kritériá na prideľovanie ubytovania študentom ŽU](http://www.iklub.sk/download/Kriteria%20na%20ubytovanie%20celouniverzitne%202011_101553.pdf) obsahuje vetu: „žltou farbou je uvedený číselný príklad“. Nevidiaci nevie odlíšiť, ktorá časť je písaná žltou farbou. Tento dokument je však neprístupný aj celkovo, lebo nie je správne taggovaný.

Niektoré podsekcie na stránke knižnice obsahujú nie úplne jednoznačné odlíšenie hypertextových odkazov.

#### 1.4.2 Ak zvuk na webovej stránke hrá automaticky dlhšie ako 3 sekundy, je k dispozícii mechanizmus pre pozastavenie, zastavenie alebo ovládanie hlasitosti zvuku.

##### Hodnotenie: Netestované – nevyskytuje sa

### 2.1 Prístupnosť prostredníctvom klávesnice: všetka funkcionalita musí byť prístupná z klávesnice

#### 2.1.1 Všetky funkcie je možné ovládať pomocou klávesnice bez toho aby bolo nutné špeciálne časovanie jednotlivých kláves. S výnimkou prípadov, keď funkcionalita vyžaduje vstup, ktorý závisí od cesty pohybu užívateľa.

##### Hodnotenie: Neprístupné

Navigácia stránky <http://ukzu.uniza.sk/> je neprístupná prostredníctvom klávesnice. JavaScript pre zobrazenie menu používa metódu onClick, takže je prístupný len prostredníctvom myši. Na jednotlivé položky hlavného menu nie je možné nasmerovať klávesnicu a rozbaliť ich, pretože čítacie zariadenie ich nevidí ako klikateľné odkazy.

Riešenie: Navigáciu je potrebné spraviť prostredníctvom definičného zoznamu alebo nečíslovaného zoznamu a skrývanie jednotlivých podsekcií prostredníctvom CSS a JavaScriptu (s tým, že v prípade, že CSS alebo JavaScript nie sú k dispozícii, menu sa zobrazí vo svojej plnej dĺžke, teda so všetkým podsekciami zobrazenými).

Jednotlivé položky noviniek na stránke <http://www.iklub.sk/?q=zu&str=1#838> nie sú prístupné prostredníctvom klávesnice. Po získaní Focusu z klávesnice a stlačení klávesu Enter sa stránka obnoví, ale obsah danej novinky sa nezobrazí. Príčinou je funkcia onclick="rozbal\_zbal();

Riešením môže byť upustenie od rozbaľovania jednotlivých noviniek, doplnenie spúšťania on funkciu onkeypress(); avšak súčasne s upozornením, že obsah stránky sa zmenil na nasmerovaním čítacieho agenta na novozobrazenú časť.

#### 2.1.2 Užívateľ je upozornený na to, ak je ovládanie na stránke zabezpečované inak ako štandardnými klávesovými skratkami, napr. TAB ako zmena aktívneho komponentu. Z každého komponentu vloženého do stránky, do ktorého je možné sa vnoriť pomocou klávesnice, je možné sa vynoriť štandardnými klávesmi (TAB, Esc, šípka). Pokiaľ je nutné použiť iný kláves, je na to používateľ upozornený.

##### Hodnotenie: Netestované – nevyskytuje sa

### 2.2 Dostatok času: používatelia musia mať dostatok času na prečítanie obsahu a prácu s ním

#### 2.2.1 Každý časový limit, ktorý prislúcha konkrétnemu obsahu je možné nastavovať.

##### Hodnotenie: Netestované – nevyskytuje sa

#### 2.2.2 Používateľ má k dispozícii funkcie pauza, stop alebo skryť pre pohyblivé, blikajúce, posúvajúce sa informácie alebo pre automatické aktualizácie.

##### Hodnotenie: Netestované – nevyskytuje sa

### 2.3 Záchvaty: obsah nemôže byť navrhnutý takým spôsobom, o ktorom je známe, že môže spôsobiť záchvat.

#### 2.3.1 Stránka neobsahuje nič čo bliká viac ako 3 záblesky za sekundu, alebo blikajúci objekt neobsahuje iný blikajúci objekt.

##### Hodnotenie: Netestované – nevyskytuje sa

### 2.4 Navigácia: poskytnite nástroje, ktoré pomôžu používateľom s navigáciou po sídle, s nájdením požadovaného obsahu a zistením ich aktuálnej pozície.

#### 2.4.1 Je k dispozícii mechanizmus, ktorý umožňuje preskočiť bloky obsahu, ktorý sa opakuje na viacerých stránkach

##### Hodnotenie: Neprístupné

Hoci je pozitívne, že stránka má väčšinu opakujúcich sa informácií až za obsahom, stránka neobsahuje mechanizmy na preskočenie hlavnej navigácie a prejdenie priamo na hlavný obsah stránky. Podobne neobsahuje možnosť preskočiť obsah a prejsť k navigačnému bloku, ktorý je na konci stránky. Riešením je poskytnúť používateľovi hneď na začiatku odkaz na preskočenie k hlavnému obsahu stránky a odkaz pred každou opakujúcou sa časťou stránky odkazujúci na koniec tohto bloku, resp. na začiatok ďalšieho.

#### 2.4.2 Stránka má zmysluplný titulok, ktorý vystihuje tému alebo účel.

##### Hodnotenie: Neprístupné

##### Popis chýb a riešení:

Všetky stránky v rámci sídla majú rovnaký prvok Title, ktorý sa nemení. Riešením je poskytnú meniaci sa prvok, ktorý vystihuje obsah danej stránky. Napríklad Žilinská univerzita – hlavná stránka alebo Žilinská univerzita – harmonogram školského roka.

#### 2.4.3 Stránka navigovaná postupne s vplyvom na jej význam, má komponenty v takom poradí, ktoré zachováva jej zmysel a funkčnosť

##### Hodnotenie: Neprístupné

Na stránke <http://kniznica.uniza.sk/opac> poradie formulára pri sekvenčnom čítaní nie je sémantické. Používateľ nevie, či sa nachádza v základnom alebo v rozšírenom vyhľadávaní (resp. práve naopak, je uvádzaný do omylu). Funkcia registra nie je programovo zabezpečená pre sémantické poradie pri čítaní.

Riešením je zabezpečiť prístupnosť stránky zobrazením nadpisu, ktorý správne identifikuje, či ide základné alebo rozšírené vyhľadávanie. Funkciu register i samotný formulár je potrebné sprístupniť pomocou prvkov label a for label a značkami zo súboru ARIA.

Stránka pri sekvenčnom čítaní nedáva zmysel. Nadpisy nie sú prepojené z obsahom (viď bod 1.3.2.), pri sekvenčnom čítaní stránka preskakuje nekontrolovane medzi obsahom, sponzorskými odkazmi, navigáciou a pod. Riešenie rovnaké ako vo vyššie spomínanom bode plus ďalšie opatrenia v prípade použitia formulárov.

#### 2.4.4 Účel každého odkazu môže byť rozpoznaný zo samotného textu odkazu alebo z textu odkazu spolu s jeho programovo prepojeným kontextom, okrem prípadov, kedy je účel odkazu vo používateľom všeobecnosti jasný.

##### Hodnotenie: Neprístupné

Na stránkach <http://www.iklub.sk/> riadok 784 sa nachádza prázdny odkaz. <a href="http://www.gekon.sk/praca" target="\_blank" mce\_href="http://www.gekon.sk/praca"></a>.

Na stránke <http://www.iklub.sk/?q=zu&str=1> riadok <a href="?"><img src="images/logo-ext-default.gif" alt="" /></a>.

Prázdny text a titulok odkazu ho robí pre používateľa neprístupným.

### 3.1 Čitateľnosť: poskytnite obsah, ktorý je čitateľný a pochopiteľný.

#### 3.1.1 Predvolený jazyk každej webovej stránky je programovo určený.

##### Hodnotenie: Neprístupné

Jazyk dokumentu nie je deklarovaný vôbec: <http://ukzu.uniza.sk/>, <https://vzdelavanie.uniza.sk/prijimacky/index.php>

Anglická verzia stránok má nesprávne deklarovaný jazyk dokumentu slovenčina: <http://www.iklub.sk>

Odporúčanie: Stránky síce obsahujú deklaráciu jazyka 2x, správnejšie by bolo deklarovať jazyk v priamo v prvku HTML: <html lang="en" xml:lang="en" xmlns=http://www.w3.org/1999/xhtml"> :

<http://www.iklub.sk>

Každá stránka musí mať správne určený jazyk dokumentu.

### 3.2 Predvídateľnosť: vytvorte stránky tak, aby vyzerali a reagovali predvídateľným spôsobom.

#### 3.2.1 Pri prenesení focusu na ktorýkoľvek komponent stránky, nepovedie to k zmene kontextu (súvislostí).

##### Hodnotenie: Prístupné

#### 3.2.2 Zmena nastavenia ktoréhokoľvek komponentu používateľského rozhrania nespôsobuje automaticky aj zmenu kontextu. S výnimkou, keď bol používateľ oboznámený s takýmto správaním pred použitím príslušného komponentu.

##### Hodnotenie: Prístupné

### 3.3 Pomoc pri zadávaní údajov: pomôžte používateľom vyhnúť sa chybám a opraviť chyby.

#### 3.3.1 Ak je chyba vstupu hlásená automaticky, chybný prvok je identifikovaný a chyba je používateľovi vyjadrená formou textu.

##### Hodnotenie: Neprístupné

Prihlasovanie na <http://www.iklub.sk/> vygeneruje chybové hlásenie, ktoré je neviditeľné pre asistenčné programy, chyba tak nie je čitateľovi vyjadrená v prístupnej podobe.

Na stránkach katalógu knižnice formulár pre prihlasovanie <http://kniznica.uniza.sk/opac> vytvorí hlásenie „Chyba pri autorizácii. Skontroluje údaje a skúste opäť.“, pričom jednotlivé chybné polia nie sú identifikované (sú tam až tri, nie iba štandardné meno a heslo). Formulár je však celkovo neprístupný, takže používateľ nevie, aké údaje má vlastne zadávať.

#### 3.3.2 Ak obsah vyžaduje vstup používateľa sú použité menovky alebo inštrukcie.

##### Hodnotenie: Neprístupné

Vstupné formuláre nemajú označené vstupné polia:

<https://vzdelavanie.uniza.sk/prijimacky/eprihlaska/eprijim.php?uni=zu>

<https://vzdelavanie.uniza.sk/prijimacky/eprihlaska/prijim.php?uni=zu>

[https://kniznica.uniza.sk/opac?fn=\*login\_ldap&pageId=EPCA\_main](https://kniznica.uniza.sk/opac?fn=*login_ldap&pageId=EPCA_main)

<http://kniznica.uniza.sk/opac?fa=executeSearch>

<http://www.iklub.sk/> (pole vyhľadávania, prihlasovanie je v poriadku)

<http://www.iklub.sk/index.php?q=search> (pole pre hľadaný výraz)

<https://vzdelavanie.uniza.sk/vzdelavanie/login.php>

<https://vzdelavanie.uniza.sk/vzdelavanie/znpredmet.php> (tabuľka pre zadávanie hodnotení)

Riešenie je označiť všetky vstupné polia príslušným textom pomocou značky „label“ a atribútu „for“. Tabuľku hodnotení v poslednom odkaze sprístupniť pomocou značiek ARIA alebo značiek „label“ – nakoľko je robená v javascripte.

### 4.1 Kompatibilita: maximalizujte kompatibilitu so súčasnými a budúcimi prehliadačmi vrátanie nástrojov pre zjednodušenie prístupu.

#### 4.1.1 Syntaktická analýza/rozbor: prvky majú kompletné počiatočné a koncové značky, prvky sú vnorené podľa ich špecifikácií, neobsahujú duplicitné atribúty a všetky IDs sú jedinečné (unikátne), okrem prípadov, keď špecifikácia umožňuje tieto funkcie. Počiatočné a koncové značky bez dôležitých znakov (napr. uzatváracie hranaté zátvorky alebo nesúhlasné úvodzovky) nie sú kompletné.

##### Hodnotenie: Neprístupné

Stránky <http://ukzu.uniza.sk/> obsahujú nesprávne hlavičky, neuzatoverené tagy, chýbajúce atribúty alt, zlú štruktúru a zle nestované tagy. Stránka používa tagy mimo povolenej špecifikácie a tagy, ktoré sú už zastaralé a nie úplne podporované v súčasných prehliadačoch.

Stránky <http://www.iklub.sk/>: riadok 483 má veľmi zvláštnu syntax, text je sémanticky rozbitý a tagy sú do seba nesprávne vkladané.

Stránka <https://vzdelavanie.uniza.sk/prijimacky/index.php> má nesprávne definovanú hlavičku, chýbajúce atribúty alt, dvojité deklarácie udalostí (onclick).

Kódovanie URL adries nezodpovedá špecifikácii RFC,

#### 4.1.2 Týka sa autorov Webu, ktorí vytvárajú vlastný skript a vlastné používateľské rozhrania. Štandardné ovládacie prvky HTML používané podľa špecifikácie toto kritérium spĺňajú.

Meno, rola, hodnota: Pre všetky komponenty používateľského rozhrania (vrátane prvkov formulára, odkazov a komponentov generovaných skriptami), meno a rola môžu byť určené programom; stavy, vlastnosti a hodnoty, ktoré nastavuje používateľ môžu byť nastavené aj programovo a záznamy o zmenách týchto prvkov sú prístupné používateľom, vrátane podporných technológií.

##### Hodnotenie: Netestované – nevyskytuje sa

## Stredná úroveň prístupnosti (AA)

### 1.2 Médiá: poskytnite alternatívy pre audiovizuálne médiá

#### 1.2.4 Živé titulky sú poskytnuté pre všetky živé audio snímky v audiovizuálnych dielach.

##### Hodnotenie: Netestované – nevyskytuje sa

#### 1.2.5 Audio popis je k dispozícii pre všetky vopred nahraté videá v audiovizuálnych dielach.

##### Hodnotenie: Netestované – nevyskytuje sa

### 1.4 Rozlíšiteľnosť: obsah musí byť dobre čitateľný alebo počuteľný, popredie musí byť dostatočne odlíšené od pozadia

#### 1.4.3 Vizuálne prezentácie textu a obrázkov majú s textom kontrastný pomer aspoň 5:1. S výnimkou textov a obrázkov s veľkým písmom, ktoré majú kontrastný pomer aspoň 3:1. Dekoratívne prvky a text, ktorý je súčasťou loga nemá stanovený minimálny kontrast.

##### Hodnotenie: Neprístupné

Na stránkach <http://ukzu.uniza.sk/> navigácia nevyhovuje minimálnym požiadavkám na kontrast. Farba textu – biela, farba pozadia #CD6601, kontrastný pomer 3,8:1

Kontrastný pomer bielych nadpisov na modrom pozadí a spodnej navigácie na modrom pozadí nevyhovuje požiadavkám na minimálny kontrast. Farba textu: #FFFFFF; fabra pozadia: #9DBDF0; kontrastný pomer 1,9:1. Riešením je zvýšiť kontrastný pomer medzi týmito farbami.

#### 1.4.4 Okrem titulky a obrázkov, je možné meniť veľkosť textu až o 200 percent pomocou asistenčných technológií bez straty obsahu či funkčnosti.

##### Hodnotenie: Neprístupné

Absolútne jednotky použité pri definovaní veľkosti a pozície jednotlivých znemožňujú zväčšovanie textu tak, aby bol čitateľný. Riešením je nepoužívať absolútne jednotky pri definovaní jednotlivých kontajnerov z obsahom a ich umiestnenia (jednotky px, pt a parameter float). Riadky 47, 53, 57, 61, 66, 70. Prvky, pri ktorých je použitý atribút „float“ v kaskádovom štýle riadky 123, 154, 163, 171.

#### 1.4.5 Obrázky nie sú používané ako jediný vizuálny spôsob odovzdávania informácií. S výnimkou, keď je možné obrázok prispôsobovať požiadavkám používateľa, alebo je obrázok nutným prostriedkom na prenos informácií.

##### Hodnotenie: Neprístupné

Logo a názov univerzity sú umiestnené ako obrázok, dokonca s nedostatočne popísaným atribútom alt. Plný názov univerzity nie je v textovej podobe nikde spomenutý. Riešením je oddeliť text z obrázkov od pozadia a názov fakulty vložiť do HTML kódu stránky.

### 2.4 Navigácia: poskytnite nástroje, ktoré pomôžu používateľom s navigáciou po sídle, s nájdením požadovaného obsahu a zistením ich aktuálnej pozície.

#### 2.4.5 Existuje viacero ciest, pomocou ktorých sa je možné dostať k jednotlivým podstránkam.

##### Hodnotenie: Neprístupné

Stránky neobsahujú mapu sídla, navigáciu so zoznamom súvisiacich stránok ani neumožňujú vyhľadávanie. Pre splnenie tohto bodu je potrebné implementovať aspoň dve z požadovaných funkcií. Stránka [www.iklub.sk](http://www.iklub.sk) síce obsahuje navigáciu až na troch rôznych miestach, ale ide o ten istý typ navigácie, takže miesto uľahčenia práce zrakovo postihnutým používateľom táto nadbytočná navigácia „zavadzia“. Zistiť aktuálnu polohu v rámci webu je veľmi ťažké, lebo titulka nie je požívaná správne, rovnako ani nadpisy na stránke knižnice, kde navyše situáciu ešte komplikuje použitie rámcov (<http://ukzu.uniza.sk/>).

#### 2.4.6 Nadpisy alebo popisy zodpovedajú téme alebo obsahu.

##### Hodnotenie: Neprístupné

Na to, aby stránky toto kritérium spĺňali, musia byť nadpisy v prvom rade označené ako nadpisy (h1..h6). Na stránkach často chýba nadpis prvej úrovne h1 a text, ktorý by mal byť takto označený nemá priradenú žiadnu sémantickú úroveň a je pochovaný medzi navigáciou a externými odkazmi (<http://www.iklub.sk/?q=ubytko&kam=26>), komplementárny k nadpisom je prvok title, ktorý sa však na stránkach nemení a tak nepomáha používateľom v navigácii „Internátny portál“ jednotlivé kategórie obsahu nevystihuje, človek vlastne ani nevie, akej univerzity sa týka.

Ak už sa na iklub.sk nejaké nadpisy nachádzajú, nie sú sémanticky prepojené z textom, ku ktorému patria a tak agent používateľa najprv prečíta tri nadpisy za sebou a až potom k nim náležiaci obsah, takže všetko je pomiešané.

Na stránke <https://vzdelavanie.uniza.sk/prijimacky/index.php> je hlavným nadpisom len alternatívny popis obrázku, opäť tam nie je hierarchicky členený text.

#### 2.4.7 Ak je prvok na stránke aktívny je to vizuálne prezentované.

##### Hodnotenie: Neprístupné

Aktívne prvky nie sú na stránke nijako vizualizované, získanie focusu nie je nijakým spôsobom naznačené, na obrázkových odkazoch nie je focus možné identifikovať pri prístupe pomocou klávesnice. Riešením je vizuálne odlíšiť prvok s aktuálnym focusom prostredníctvom CSS (atribút hover resp. udalosť on\_focus).

### 3.1 Čitateľnosť: poskytnite obsah, ktorý je čitateľný a pochopiteľný.

#### 3.1.2 Jazyk každej pasáže alebo frázy obsahu je programovo určený. S výnimkou vlastných mien, technických termínov, slov neurčitého jazyka a slov alebo fráz, ktoré sa stali súčasťou jazyka v istom okolí.

##### Hodnotenie: Neprístupné

Časti textu v inom jazyku, v akom je text samotnej stránky nie sú označené vhodným spôsobom. Napríklad <<http://www.utc.sk/menu/inc.asp?ver=sk&sub=konf.asp&menu=30>> sa nachádza anglický názov aj popis konferencie. Riešenie je odlíšiť texty v iných jazykoch pomocou atribútu lang alebo xml:lang.

#### 3.2.3 Navigačné mechanizmy, ktoré sa opakujú na viacerých web stránkach v rámci súboru (sady) web stránok, nastávajú v relatívne (príbuzensky) rovnakom poradí zakaždým, keď sú opakované, ak nie je táto zmena iniciovaná používateľom.

##### Hodnotenie: Prístupné

### 3.2 Predvídateľnosť: vytvorte stránky tak, aby vyzerali a reagovali predvídateľným spôsobom.

#### 3.2.4 Konzistentná identifikácia: Komponenty, ktoré majú rovnaké funkcie v súbore (sade) web stránok sú označované rovnako.

##### Hodnotenie: Neprístupné

Sídlo je zložené z mnohých podsekcií, ktoré prinášajú vlastné prvky. Nekonzistentné je správanie loga univerzity, ktoré je v niektorých prípadoch neaktívne, v iných používateľa vráti späť na hlavnú stránku danej sekcie (ale nie na stránku univerzity), inokedy sa nevyskytuje vôbec. Niektoré odkazy sa otvárajú v nových oknách, niektoré vedú priamo na nehypertextový dokument bez predchádzajúceho upozornenia (Word, PDF). Riešenie – ujednotiť hlavnú navigáciu univerzity a správanie grafických prvkov, neotvárať zbytočne odkazy v nových oknách a všetky odkazy, ktoré nevedú na internetovú stránku ale iný dokument označiť priamo v texte odkazu (napr. napísať (PDF, 130kB)).

### 3.3 Pomoc pri zadávaní údajov: pomôžte používateľom vyhnúť sa chybám a opraviť chyby.

#### 3.3.3 Ak je chyba vstupu hlásená automaticky a sú známe návrhy na jej odstránenie, potom v prípade, že by mohla byť ohrozená bezpečnosť alebo účel obsahu, tieto návrhy sa používateľovi ponúkajú (sú mu k dispozícii)

##### Hodnotenie: Netestované – nevyskytuje sa

#### 3.3.4 Webové stránky, ktoré sa týkajú právnych záväzkov alebo finančných transakcií používateľa, tie, ktoré modifikujú alebo mažú údaje v úložných systémoch dát, alebo tie, ktoré overujú odpovede používateľa, musia spĺňať aspoň jedno z uvedených: zmeniteľnosť/reverzibilnosť: odpovede je možné zmeniť, kontrola: údaje vložené používateľom sú testované na chyby vstupu a používateľ má možnost zmeniť ich, potvrdenie: pred konečným potvrdením údajov je prístupný mechanizmus na preverenie, potvrdenie a korekciu informácií.

##### Hodnotenie: Netestované – nevyskytuje sa