Testovanie prístupnosti web stránok Žilinskej univerzity v Žiline

# Základné informácie

|  |  |
| --- | --- |
| **Názov domény** | www.uniza.sk |
| **Dátum testovania** | 22. 1. 2012 |
| **Meno examinátora** | Milan Regec |
| **Použitý štandard** | WCAG 2.0, úroveň prístupnosti A a AA |
| **Kľúčové pojmy** | „Prístupné“, ak je kritérium splnené.  „Neprístupné“, ak existuje aspoň jeden prvok stránky nespĺňajúci kritérium.  „Netestované – nevyskytuje sa“, ak sa na stránke nenachádza prvok týkajúci sa kritéria. |

# Testovanie titulnej stránky

URL: <http://www.uniza.sk/menu/inc.asp?ver=SK>; <http://www.uniza.sk/menu/inc.asp?ver=EN>

## Základná úroveň prístupnosti (A)

### 1.1 Textové alternatívy: poskytnite textové alternatívy pre akýkoľvek netextový obsah, ktorý je nositeľom informácie.

##### Hodnotenie: Neprístupné

* Obrázkom chýba textový popis (nie je vyplnený atribút ALT).
  + Riadok 48, 54, 58, 62, 67, 71, 207
  + Riešenie: Obrázky musia obsahovať textový popis vyjadrujúci ich obsah. Použite povinný atribút alt.
* Textový popis obrázkov je nedostatočný alebo nezodpovedá skutočnosti
  + Riadok 104, 105, 203, 204, 205, 209
  + Riešenie: Popis obrázkov musí vystihovať ich obsah a sprístupniť ho používateľovi zrozumiteľnou formou. Skratky typu „ECDL“ alebo „e-twinning“ nedostatočne definujú cieľ odkazu. Použite povinný atribút alt.
* Obrázková mapa neobsahuje textový popis jednotlivých oblastí. Obrázková mapa obsahuje odkazy, ktoré nie sú popísané.
  + Riadok: 104, 105
  + Riešnie: Obrázková mapa musí mať popísané jednotlivé aktívne oblasti. Použite povinný atribút alt.

### 1.2 Médiá: poskytnite alternatívy pre audiovizuálne médiá

##### Hodnotenie: Netestované – nevyskytuje sa

### 1.3 Prispôsobiteľnosť: obsah môže byť prezentovaný rôznymi spôsobmi bez straty informácií alebo štruktúry

#### 1.3.1 Informácie, štruktúra a vzťahy v dokumente sú programovo rozpoznateľné alebo sú k dispozícii priamo v texte.

##### Hodnotenie: Neprístupné

Text nemá definovanú sémantickú štruktúru. Definujte sémantickú štruktúru pomocou značiek <h1> až <hx>. Na navigačné zoznamy použite techniku definičných zoznamov, značky <dl> - definition list, <dt> definition title a <dd> definition description, Previažte nadpisy so súviacim obsahom (Nadpisy jednotlivých navigačných zoznamom) sémanticky v HTML kóde. Teraz sú prepojené len vizuálne cez CSS.

#### 1.3.2 Keď význam obsahu ovplyvňuje jeho poradie, je správne sekvenčné čítanie programovo zabezpečené.

##### Hodnotenie: Neprístupné

Text nie je možné čítať s sémantickom poradí, nadpisy sú oddelené od prislúchajúceho obsahu a nachádzajú sa hromadne až za ním. Riešenie: Jednotlivé bloky hierarchicky a sekvenčne usporiadať v HTML kóde v želanom poradí a potom ich vizuálne rozmiestniť prostredníctvom CSS – momentálne je to presne naopak. Navrhované techniky sú pre daný typ stránky definičné zoznamy a bloky div s definovaným id ale aj popisným menom – label. Nadpis sa musí nachádzať v rovnakom bloku ako prislúchajúci obsah.

Jednotlivé bloky s obsahom majú určené absolútne pozície s použitím jednotiek px. Riadky 47, 53, 57, 61, 66, 70. Prvky, pri ktorých je použitý atribút „float“ v kaskádovom štýle riadky 123, 154, 163, 171. Pevné jednotky je potrebné nahradiť jednotkami s dynamickou veľkosťou (percentuálne podiely, jednotky „em“ a na stránke ich usporiadať dynamicky).

#### 1.3.3 Inštrukcie pre pochopenie a prácu s obsahom nie sú založené len na senzorickom vnímaní jednotlivých prvkov ako tvar, veľkosť, vizuálne umiestnenie alebo zvuk.

##### Hodnotenie: Prístupné

### 1.4 Rozlíšiteľnosť: obsah musí byť dobre čitateľný alebo počuteľný, popredie musí byť dostatočne odlíšené od pozadia

#### 1.4.1 Farba nie je použitá ako jediný vizuálny spôsob odovzdávania informácií, neoznačuje akciu, nenabáda k reakcii a nie je použitá na odlíšenie vizuálnych prvkov.

##### Hodnotenie: Neprístupné

Hypertextové odkazy nie sú odlíšené od bežného textu buď vôbec, ako je to v prípade titulnej stránky, alebo iba farbou ako je to v prípade stránky vedenia univerzity <http://www.uniza.sk/menu/inc.asp?menu=21&ver=sk&sub=vedenie.htm> alebo ako v prípade stránky elektronického vzdelávania <http://vzdelavanie.uniza.sk/vzdelavanie/>, zvýraznenie je odlíšené farbou a podčiarknutie sa zobrazí až keď sa naň nastaví kurzor a v niektorých prípadoch nie je z kontextu jasné, či ide alebo nejde o odkaz, napr. <http://www.ef.umb.sk/ef/index.asp> z Riešením

#### 1.4.2 Ak zvuk na webovej stránke hrá automaticky dlhšie ako 3 sekundy, je k dispozícii mechanizmus pre pozastavenie, zastavenie alebo ovládanie hlasitosti zvuku.

##### Hodnotenie: Netestované – nevyskytuje sa

### 2.1 Prístupnosť prostredníctvom klávesnice: všetka funkcionalita musí byť prístupná z klávesnice

#### 2.1.1 Všetky funkcie je možné ovládať pomocou klávesnice bez toho aby bolo nutné špeciálne časovanie jednotlivých kláves. S výnimkou prípadov, keď funkcionalita vyžaduje vstup, ktorý závisí od cesty pohybu užívateľa.

##### Hodnotenie: Prístupné

#### 2.1.2 Užívateľ je upozornený na to, ak je ovládanie na stránke zabezpečované inak ako štandardnými klávesovými skratkami, napr. TAB ako zmena aktívneho komponentu. Z každého komponentu vloženého do stránky, do ktorého je možné sa vnoriť pomocou klávesnice, je možné sa vynoriť štandardnými klávesmi (TAB, Esc, šípka). Pokiaľ je nutné použiť iný kláves, je na to používateľ upozornený.

##### Hodnotenie: Netestované – nevyskytuje sa

### 2.2 Dostatok času: používatelia musia mať dostatok času na prečítanie obsahu a prácu s ním

#### 2.2.1 Každý časový limit, ktorý prislúcha konkrétnemu obsahu je možné nastavovať.

##### Hodnotenie: Netestované – nevyskytuje sa

#### 2.2.2 Používateľ má k dispozícii funkcie pauza, stop alebo skryť pre pohyblivé, blikajúce, posúvajúce sa informácie alebo pre automatické aktualizácie.

##### Hodnotenie: Netestované – nevyskytuje sa

### 2.3 Záchvaty: obsah nemôže byť navrhnutý takým spôsobom, o ktorom je známe, že môže spôsobiť záchvat.

#### 2.3.1 Stránka neobsahuje nič čo bliká viac ako 3 záblesky za sekundu, alebo blikajúci objekt neobsahuje iný blikajúci objekt.

##### Hodnotenie: Netestované – nevyskytuje sa

### 2.4 Navigácia: poskytnite nástroje, ktoré pomôžu používateľom s navigáciou po sídle, s nájdením požadovaného obsahu a zistením ich aktuálnej pozície.

#### 2.4.1 Je k dispozícii mechanizmus, ktorý umožňuje preskočiť bloky obsahu, ktorý sa opakuje na viacerých stránkach

##### Hodnotenie: Neprístupné

Hoci je pozitívne, že stránka má väčšinu opakujúcich sa informácií až za obsahom, stránka neobsahuje mechanizmy na preskočenie hlavnej navigácie a prejdenie priamo na hlavný obsah stránky. Podobne neobsahuje možnosť preskočiť obsah a prejsť k navigačnému bloku, ktorý je na konci stránky. Riešením je poskytnúť používateľovi hneď na začiatku odkaz na preskočenie k hlavnému obsahu stránky a odkaz pred každou opakujúcou sa časťou stránky odkazujúci na koniec tohto bloku, resp. na začiatok ďalšieho.

#### 2.4.2 Stránka má zmysluplný titulok, ktorý vystihuje tému alebo účel.

##### Hodnotenie: Neprístupné

##### Popis chýb a riešení:

Všetky stránky v rámci sídla majú rovnaký prvok Title, ktorý sa nemení. Riešením je poskytnú meniaci sa prvok, ktorý vystihuje obsah danej stránky. Napríklad Žilinská univerzita – hlavná stránka alebo Žilinská univerzita – harmonogram školského roka.

#### 2.4.3 Stránka navigovaná postupne s vplyvom na jej význam, má komponenty v takom poradí, ktoré zachováva jej zmysel a funkčnosť

##### Hodnotenie: Neprístupné

Stránka pri sekvenčnom čítaní nedáva zmysel. Nadpisy nie sú prepojené z obsahom (viď bod 1.3.2.), pri sekvenčom čítaní stránka preskakuje nekontrolovane medzi obsahom, sponzorskými odkazmi, navigáciou a pod. Napríklad poradie čítania na titulnej stránke je Odkaz na spravodajcu, Žilinská univerzita v obrazoch, nepopísaný odkaz na nadáciu Slovenskej sporiteľne a potom prepínač jazykových verzií atď. Riešenie rovnaké ako vo vyššie spomínanom bode plus ďalšie opatrenia v prípade použitia formulárov.

#### 2.4.4 Účel každého odkazu môže byť rozpoznaný zo samotného textu odkazu alebo z textu odkazu spolu s jeho programovo prepojeným kontextom, okrem prípadov, kedy je účel odkazu vo používateľom všeobecnosti jasný.

##### Hodnotenie: Neprístupné

Obrázkové mapy obsahujú odkazy bez textovej alternatívy. Riadky 104, 105.

Odkaz tvorí obrázok bez textovej alternatívy. Riadky 48, 54, 58, 62, 67, 71, 207.

Riešením je pridať alternatívne popisy k obrázkom, prípadne aj atribút title k samotným odkazom.

Viaceré odkazy majú rovnaké znenie no smerujú k rôznym stránkam („Ďalšie informácie“). Riadky 114, 123, 141. Hoci z kontextu predchádzajúcich odkazov je možné určiť, aké ďalšie informácie mal tvorca stránok namysli a teda nejde o priame porušenie pravidla prístupnosti, pomocou atribútu title je možné tieto odkazy jednoznačnejšie určiť a urobiť ich prístupnejšími.

### 3.1 Čitateľnosť: poskytnite obsah, ktorý je čitateľný a pochopiteľný.

#### 3.1.1 Predvolený jazyk každej webovej stránky je programovo určený.

##### Hodnotenie: Neprístupné

Jazyk dokumentu je síce určený v hlavičke (riadok 5), ale jazyk anglickej verzie má určený nesprávne slovenský jazyk.

Každá stránka musí mať správne určený jazyk dokumentu.

### 3.2 Predvídateľnosť: vytvorte stránky tak, aby vyzerali a reagovali predvídateľným spôsobom.

#### 3.2.1 Pri prenesení focusu na ktorýkoľvek komponent stránky, nepovedie to k zmene kontextu (súvislostí).

##### Hodnotenie: Prístupné

#### 3.2.2 Zmena nastavenia ktoréhokoľvek komponentu používateľského rozhrania nespôsobuje automaticky aj zmenu kontextu. S výnimkou, keď bol používateľ oboznámený s takýmto správaním pred použitím príslušného komponentu.

##### Hodnotenie: Prístupné

### 3.3 Pomoc pri zadávaní údajov: pomôžte používateľom vyhnúť sa chybám a opraviť chyby.

#### 3.3.1 Ak je chyba vstupu hlásená automaticky, chybný prvok je identifikovaný a chyba je používateľovi vyjadrená formou textu.

##### Hodnotenie: Prístupné

#### 3.3.2 Ak obsah vyžaduje vstup používateľa sú použité menovky alebo inštrukcie.

##### Hodnotenie: Neprístupné

Vstupné formuláre nemajú označené vstupné polia: <https://vzdelavanie.uniza.sk/vzdelavanie/login.php>. Riešenie je označiť všetky vstupné polia príslušným textom pomocou značky „label“ a atribútu „for“.

### 4.1 Kompatibilita: maximalizujte kompatibilitu so súčasnými a budúcimi prehliadačmi vrátanie nástrojov pre zjednodušenie prístupu.

#### 4.1.1 Syntaktická analýza/rozbor: prvky majú kompletné počiatočné a koncové značky, prvky sú vnorené podľa ich špecifikácií, neobsahujú duplicitné atribúty a všetky IDs sú jedinečné (unikátne), okrem prípadov, keď špecifikácia umožňuje tieto funkcie. Počiatočné a koncové značky bez dôležitých znakov (napr. uzatváracie hranaté zátvorky alebo nesúhlasné úvodzovky) nie sú kompletné.

##### Hodnotenie: Neprístupné

Stránka nespĺňa HTML štandardy, chýbajú ukončenia k prvkom <br>. Znak & v odkazoch by mal byť zapísaný ako &amp; Chýba sémantická štruktúra a na stránke mnoho iných syntaktických chýb.

#### 4.1.2 Týka sa autorov Webu, ktorí vytvárajú vlastný skript a vlastné používateľské rozhrania. Štandardné ovládacie prvky HTML používané podľa špecifikácie toto kritérium spĺňajú.

Meno, rola, hodnota: Pre všetky komponenty používateľského rozhrania (vrátane prvkov formulára, odkazov a komponentov generovaných skriptami), meno a rola môžu byť určené programom; stavy, vlastnosti a hodnoty, ktoré nastavuje používateľ môžu byť nastavené aj programovo a záznamy o zmenách týchto prvkov sú prístupné používateľom, vrátane podporných technológií.

##### Hodnotenie: Netestované – nevyskytuje sa

## Stredná úroveň prístupnosti (AA)

### 1.2 Médiá: poskytnite alternatívy pre audiovizuálne médiá

#### 1.2.4 Živé titulky sú poskytnuté pre všetky živé audio snímky v audiovizuálnych dielach.

##### Hodnotenie: Netestované – nevyskytuje sa

#### 1.2.5 Audio popis je k dispozícii pre všetky vopred nahraté videá v audiovizuálnych dielach.

##### Hodnotenie: Netestované – nevyskytuje sa

### 1.4 Rozlíšiteľnosť: obsah musí byť dobre čitateľný alebo počuteľný, popredie musí byť dostatočne odlíšené od pozadia

#### 1.4.3 Vizuálne prezentácie textu a obrázkov majú s textom kontrastný pomer aspoň 5:1. S výnimkou textov a obrázkov s veľkým písmom, ktoré majú kontrastný pomer aspoň 3:1. Dekoratívne prvky a text, ktorý je súčasťou loga nemá stanovený minimálny kontrast.

##### Hodnotenie: Neprístupné

Kontrastný pomer bielych nadpisov na modrom pozadí a spodnej navigácie na modrom pozadí nevyhovuje požiadavkám na minimálny kontrast. Farba textu: #FFFFFF; fabra pozadia: #9DBDF0; kontrastný pomer 1,9:1. Riešením je zvýšiť kontrastný pomer medzi týmito farbami.

#### 1.4.4 Okrem titulky a obrázkov, je možné meniť veľkosť textu až o 200 percent pomocou asistenčných technológií bez straty obsahu či funkčnosti.

##### Hodnotenie: Neprístupné

Absolútne jednotky použité pri definovaní veľkosti a pozície jednotlivých znemožňujú zväčšovanie textu tak, aby bol čitateľný. Riešením je nepoužívať absolútne jednotky pri definovaní jednotlivých kontajnerov z obsahom a ich umiestnenia (jednotky px, pt a parameter float). Riadky 47, 53, 57, 61, 66, 70. Prvky, pri ktorých je použitý atribút „float“ v kaskádovom štýle riadky 123, 154, 163, 171.

#### 1.4.5 Obrázky nie sú používané ako jediný vizuálny spôsob odovzdávania informácií. S výnimkou, keď je možné obrázok prispôsobovať požiadavkám používateľa, alebo je obrázok nutným prostriedkom na prenos informácií.

##### Hodnotenie: Neprístupné

Logo a názov univerzity sú umiestnené ako obrázok, dokonca s nedostatočne popísaným atribútom alt. Plný názov univerzity nie je v textovej podobe nikde spomenutý. Riešením je oddeliť text z obrázkov od pozadia a názov fakulty vložiť do HTML kódu stránky.

### 2.4 Navigácia: poskytnite nástroje, ktoré pomôžu používateľom s navigáciou po sídle, s nájdením požadovaného obsahu a zistením ich aktuálnej pozície.

#### 2.4.5 Existuje viacero ciest, pomocou ktorých sa je možné dostať k jednotlivým podstránkam.

##### Hodnotenie: Neprístupné

Stránky neobsahujú mapu sídla, navigáciu so zoznamom súvisiacich stránok ani neumožňujú vyhľadávanie. Pre splnenie tohto bodu je potrebné implementovať aspoň dve z požadovaných funkcií.

#### 2.4.6 Nadpisy alebo popisy zodpovedajú téme alebo obsahu.

##### Hodnotenie: Neprístupné

Zatiaľ čo nadpisy textu v jednotlivých častiach podstránok vo väčšine prípadov vhodne vystihujú reprezentovaný obsah, tým, že nadpisy nie sú sémanticky spojené s textom a kvôli tomu, že prvok title je na všetkých stránkach rovnaký nemôže byť ani tento bod hodnotený ako prístupný.

#### 2.4.7 Ak je prvok na stránke aktívny je to vizuálne prezentované.

##### Hodnotenie: Neprístupné

Aktívne prvky nie sú na stránke nijako vizualizované, získanie focusu nie je nijakým spôsobom naznačené, na obrázkových odkazoch nie je focus možné identifikovať pri prístupe pomocou klávesnice. Riešením je vizuálne odlíšiť prvok s aktuálnym focusom prostredníctvom CSS (atribút hover resp. udalosť on\_focus).

### 3.1 Čitateľnosť: poskytnite obsah, ktorý je čitateľný a pochopiteľný.

#### 3.1.2 Jazyk každej pasáže alebo frázy obsahu je programovo určený. S výnimkou vlastných mien, technických termínov, slov neurčitého jazyka a slov alebo fráz, ktoré sa stali súčasťou jazyka v istom okolí

##### Hodnotenie: Neprístupné

Časti textu v inom jazyku, v akom je text samotnej stránky nie sú označené vhodným spôsobom. Napríklad <<http://www.utc.sk/menu/inc.asp?ver=sk&sub=konf.asp&menu=30>> sa nachádza anglický názov aj popis konferencie. Riešenie je odlíšiť texty v iných jazykoch pomocou atribútu lang alebo xml:lang.

#### 3.2.3 Navigačné mechanizmy, ktoré sa opakujú na viacerých web stránkach v rámci súboru (sady) web stránok, nastávajú v relatívne (príbuzensky) rovnakom poradí zakaždým, keď sú opakované, ak nie je táto zmena iniciovaná používateľom.

##### Hodnotenie: Neprístupné

Niektoré časti stránky, na ktoré odkazuje priamo hlavná navigácia (napr. Profil univerzity) majú úplne inú štruktúru, navyše sa z nich nie je možné vrátiť späť na hlavnú stránku (<http://www.uniza.sk/vavzu/profil.html>).

### 3.2 Predvídateľnosť: vytvorte stránky tak, aby vyzerali a reagovali predvídateľným spôsobom.

#### 3.2.4 Konzistentná identifikácia: Komponenty, ktoré majú rovnaké funkcie v súbore (sade) web stránok sú označované rovnako.

##### Hodnotenie: Neprístupné

Sídlo je zložené z mnohých podsekcií, ktoré prinášajú vlastné prvky. Nekonzistentné je správanie loga univerzity, ktoré je v niektorých prípadoch neaktívne, v iných používateľa vráti späť na hlavnú stránku danej sekcie (ale nie na stránku univerzity). Niektoré odkazy sa otvárajú v nových oknách, niektoré vedú priamo na nehypertextový dokument bez predchádzajúceho upozornenia (Word, PDF). Riešenie – ujednotiť hlavnú navigáciu univerzity a správanie grafických prvkov, neotvárať odkazy v nových oknách a všetky odkazy, ktoré nevedú na internetovú stránku ale iný dokument označiť priamo v texte odkazu (napr. napísať (PDF, 130kB)).

### 3.3 Pomoc pri zadávaní údajov: pomôžte používateľom vyhnúť sa chybám a opraviť chyby.

#### 3.3.3 Ak je chyba vstupu hlásená automaticky a sú známe návrhy na jej odstránenie, potom v prípade, že by mohla byť ohrozená bezpečnosť alebo účel obsahu, tieto návrhy sa používateľovi ponúkajú (sú mu k dispozícii)

##### Hodnotenie: Netestované – nevyskytuje sa

#### 3.3.4 Webové stránky, ktoré sa týkajú právnych záväzkov alebo finančných transakcií používateľa, tie, ktoré modifikujú alebo mažú údaje v úložných systémoch dát, alebo tie, ktoré overujú odpovede používateľa, musia spĺňať aspoň jedno z uvedených: zmeniteľnosť/reverzibilnosť: odpovede je možné zmeniť, kontrola: údaje vložené používateľom sú testované na chyby vstupu a používateľ má možnost zmeniť ich, potvrdenie: pred konečným potvrdením údajov je prístupný mechanizmus na preverenie, potvrdenie a korekciu informácií.

##### Hodnotenie: Netestované – nevyskytuje sa